མི་རིགས་གང་དང་གང་ཡིན་ཡང་མི་རིགས་དེའི་རིག་གནས་ནི།མི་རིགས་དེའི་བླ་སྲོག་གམ་འཛིན་ཐག་ཡིན།དཔེར་ན།མི་རིགས་ནི་ཕྲེང་བ་ཞིག་ཡིན་པའི་དབང་དུ་བཏང་ན།རིག་གནས་ནི་ཕྲེང་ཐག་ཡིན་པ་ལྟ་བུའོ།།བོད་ཀྱི་རིག་གནས་ཀྱི་ཉིང་བཅུད་ནི་ཆོས་ལུགས་ཡིན་ལ།གལ་ཏེ་ཆོས་ལུགས་མེད་པར་དུ་བཏང་ན་བོད་མི་འཐོར་ཞིག་ཏུ་འགྲོ་བ་སྨོས་མེད་ཡིན།བོད་ལ་ཆོས་ལུགས༼གཅོ་བོར་ནང་ཆོས་ལ་བཤད་ཀྱིན་ཡོད།༽དར་བ་ནས་བཟུང་ད་ལྟའི་བར་དུ།ནང་ཆོས་ཀྱིས་བོད་མིའི་བསམ་བློ་གཅིག་གྱུར་དང༌།མི་གཤིས་ཇེ་ལེགས།ཁོར་ཡུག་སྲུང་སྐྱོབ་སོགས་གང་གི་ཐད་ནས་ཀྱང༌།བོད་མི་རིགས་ལ་ཞབས་འདེགས་མི་ཉུང་བ་ཞིག་ཞུས་ཡོད།